
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 190
                                                             din 23 noiembrie 2017
    privind repartizarea în regim de închiriere a unor apartamente din blocurile construite prin 
  Agenţia Naţională pentru Locuinţe, solicitanților evacuați a căror locuințe au fost retrocedate 
                  și a unor locuințe din fondul locativ de stat al Municipiului Sighișoara
   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 30.455/13.11.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare;

Având în vedere prevederile Hotărârii Guvernului nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare; 

Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, legea locuinţei, cu modificările şi completările ulterioare;

Având în vedere prevederile Ordonanţei de Urgenţă nr. 74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, aprobată cu modificări prin Legea nr. 84/2008, cu modificările și completările ulterioare;   

Având în vedere prevederile O.U.G. nr. 68/2006 privind măsuri pentru dezvoltarea activităţii în domeniul construcțiilor de locuinţe prin programe la nivel naţional;

Având în vedere prevederile O.U.G. nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările şi completările ulterioare;

Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor din fondul locativ, administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighișoara nr. 20/27.02.2017; 

Având în vedere prevederile Hotărârii Consiliului Local Sighișoara nr. 54/30.03.2017 privind aprobarea Listei de prioritate pentru acordarea locuințelor A.N.L., solicitanților evacuați a căror locuințe au fost retrocedate;

Având în vedere prevederile Hotărârii Consiliului Local Sighișoara nr. 169/26.10.2017 privind modificarea anexei nr. 1 la Hotărârea Consiliului Local Sighișoara nr. 114/27.12.2016 privind aprobarea listei de prioritate pentru acordarea locuinței A.N.L., respectiv a anexei nr. 1 și a anexei nr. 2 la Hotărârea Consiliului Local Sighișoara nr. 54/30.03.2017 privind aprobarea listei de prioritate pentru acordarea locuințelor A.N.L. solicitanților evacuați a căror locuințe au fost retrocedate;

Având în vedere adresele S.C. Apă Termic Transport S.A., cu nr. 383/20.02.2017, nr. 1379/10.08.2017, nr. 1660/28.08.2017, nr. 1753/11.09.2017, înregistrate în mod corespunzător la Municipiul Sighișoara, cu referire la locuinţele libere, aflate în administrarea acestei societăţi şi care pot fi repartizate în regim de închiriere, solicitaților din fondul locativ de stat; 
    
Având în vedere Protocolul de predare-primire a obiectivului de investiții locuințe pentru tineri, destinate închirierii amplasament – strada Panseluțelor, etapa II, cu 100 u.l., S+P+3E, Municipiul Sighișoara, județul Mureș, înregistrat sub nr. 01/05.01.2016 la Agenția Națională pentru Locuințe  și sub nr. 469/11.01.2016 la Municipiul Sighișoara, prin care Agenția Națională pentru Locuințe, predă către Municipiul Sighișoara, obiectivul de investiții situat în strada Panseluțelor, etapa II, cu 100 u.l., S+P+3E, în suprafață construită desfășurată de 8625 mp., Municipiul Sighișoara, județul Mureș, obiectiv de investiție proprietate privată a statului;

Având în vedere lista apartamentelor din locuințele A.N.L., care au fost propuse a fi atribuite solicitanților evacuați a căror locuințe au fost retrocedate, însușită prin semnătură de fiecare dintre solicitanți, ținând cont și de listele de prioritate aprobate potrivit Hotărârii Consiliului Local Sighișoara nr. 54/30.03.2017, respectiv Hotărârii Consiliului Local Sighișoara nr. 169/26.10.2017;

Având în vedere procesele-verbale ale Comisiei sociale de analiză pentru repartizarea locuinţelor din fondul locativ, destinate închirierii, cu excepția locuințelor pentru tineri construite prin Agenţia Naţională pentru Locuinţe, înregistrate cu nr. 28.937/27.10.2017, respectiv nr. 30.124/08.11.2017, prin care se propune repartizarea în regim de închiriere, a apartamentelor din blocurile construite prin Agenţia Naţională pentru Locuinţe, precum și repartizarea în regim de închiriere a locuințelor din fondul locativ de stat, respectiv: ap. 9, situat în Municipiul Sighişoara, str. Panseluțelor nr. 18, compus din una cameră și dependințe, ap. 9, situat în Municipiul Sighişoara, str. Panseluțelor nr. 20, compus din una cameră și dependințe, ap. 9, situat în Municipiul Sighişoara, str. Panseluțelor nr. 16, compus din una cameră și dependințe, ap. 7, situat în Municipiul Sighişoara, str. Panseluțelor nr. 12, compus din două camere și dependințe, ap. 12, situat în Municipiul Sighişoara, str. Panseluțelor nr. 12, compus din două camere și dependințe, ap. 6, situat în Municipiul Sighişoara, str. Panseluțelor nr. 20, compus din două camere și dependințe, ap. 10, situat în Municipiul Sighişoara, str. Panseluțelor nr. 25, compus din două camere și dependințe și a locuințelor din fondul locativ de stat după cum urmează: locuința situată în Municipiul Sighişoara, str. Gării nr. 5A, compusă din una cameră și dependințe, locuința  situată în Municipiul Sighişoara, str. Cartier Rora, nr. 15A, compusă din una cameră, locuința situată în Municipiul Sighişoara, str. Târnavei, nr. 20, compusă din una cameră și dependințe, locuința situată în Municipiul Sighişoara, str. Parângului, nr. 115, compusă din una cameră și dependințe;

Având în vedere Raportul de specialitate al Direcţiei Administrarea Patrimoniului, înregistrat cu nr. 30.454/13.11.2017, cu propunerea de repartizare în regim de închiriere a apartamentelor menţionate mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) lit. ,,c”, alin. (5) lit. ,,b”, alin. (6) lit. ,,a” pct. 17 şi alin. (9), art. 45 alin. (3), art. 115 alin. (1) lit. ,,b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

               H O T Ă R Ă Ş T E:

Art. 1. Se aprobă repartizarea în regim de închiriere a apartamentului nr. 9, situat în Municipiul Sighişoara, str. Panseluțelor nr. 20, compus din 1 (una) cameră şi dependinţe, doamnei MĂRUNȚELU MARIA.

Art. 2. Se aprobă repartizarea în regim de închiriere a apartamentului nr. 9, situat în Municipiul Sighişoara, str. Panseluțelor, nr. 18, compus din 1 (una) cameră şi dependinţe, doamnei KURTI-CÂMPEAN ELENA. 

Art. 3. Se aprobă repartizarea în regim de închiriere a apartamentului nr. 9, situat în Municipiul Sighişoara, str. Panseluțelor, nr. 16, compus din 1 (una) cameră şi dependinţe, domnului OLTEANU DAVID.

Art. 4. Se aprobă repartizarea în regim de închiriere a apartamentului nr. 7, situat în Municipiul Sighişoara, str. Panseluțelor, nr. 12, compus din 2 (doua) camere şi dependinţe, familiei SOLOMON MARIANA.

Art. 5. Se aprobă repartizarea în regim de închiriere a apartamentului nr. 12, situat în Municipiul Sighişoara, str. Panseluţelor, nr. 12, compus din 2 (doua) camere şi dependinţe, familiei RAICU SILVIA. 

Art. 6. Se aprobă repartizarea în regim de închiriere a apartamentului nr. 6, situat în Municipiul Sighişoara, str. Panseluţelor, nr. 20, compus din 2 (doua) camere şi dependinţe, familiei PIŞTEA GHEORGHE.
 
Art. 7. Se aprobă repartizarea în regim de închiriere a apartamentului nr. 10, situat în Municipiul Sighişoara, str. Panseluţelor, nr. 25, compus din 2 (doua) camere şi dependinţe, familiei DRAGOTĂ VASILICA. 

Art. 8. Se aprobă repartizarea în regim de închiriere a apartamentului nr. 2, situat în Municipiul Sighişoara, str. Gării, nr. 5A, compus din 1 (una) cameră şi dependinţe, doamnei ŞTEFAN VOICHIŢA GAFIŢA.

 
Art. 9. Se aprobă repartizarea în regim de închiriere a locuinţei situate în Municipiul Sighişoara, str. Cart. Rora, nr. 15A, compusă din 1 (una) cameră, familiei KORE NICOLAE.

Art. 10. Se aprobă repartizarea în regim de închiriere a locuinţei situate în Municipiul Sighişoara, str. Târnavei, nr. 20, compusă din 1 (una) cameră şi dependinţe, familiei AŞOMULESEI ANDREEA CORNELIA.

 
Art. 11. Se aprobă repartizarea în regim de închiriere a locuinţei situate în Municipiul Sighişoara, str. Parângului, nr. 115, compusă din 1 (una) cameră şi dependinţe, doamnei BOLDIJAR PETRONELA. 

Art. 12. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Spaţiu Locativ din cadrul aparatului de specialitate şi S.C. Apă Termic Transport S.A.

Art. 13. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

     Matei Ovidiu – Daniel             
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Direcţia Administrarea Patrimoniului; 

  1 ex. Compartimentul Spaţiu Locativ;

  1 ex. S.C. Apă Termic Transport S.A.;

  1 ex. pentru membrii și secretarul Comisiei sociale de analiză pentru repartizarea locuinţelor din fondul locativ, 
                                                             destinate închirierii, cu exceptia locuinţelor pentru tineri, construite prin A.N.L.
15 ex. 

B.A.  
